Raseinių Šaltinio progimnazijos direktoriaus 2025 m. spalio d.

įsakymo Nr. V1-

priedas

**RASEINIŲ ŠALTINIO PROGIMNAZIJOS MOKYTOJŲ TARYBOS VEIKLOS REGLAMENTAS**

**I SKYRIUS  
BENDROSIOS NUOSTATOS**

1. Raseinių Šaltinio progimnazijos mokytojų tarybos (toliau – Mokytojų taryba) veiklos reglamentas nustato Mokytojų tarybos sudarymo, veiklos organizavimo, posėdžių šaukimo, sprendimų priėmimo ir funkcijų vykdymo tvarką.
2. Mokytojų taryba yra nuolat veikianti progimnazijos savivaldos institucija, susidedanti iš rinkimais išrinktų mokytojų, atstovaujanti mokytojų interesams ir sprendžianti mokytojams aktualias problemas*.*
3. Mokytojų taryba savo veikloje vadovaujasi Lietuvos Respublikos švietimo įstatymu, Geros mokyklos koncepcija, Raseinių Šaltinio progimnazijos nuostatais, šiuo reglamentu bei kitais galiojančiais teisės aktais.

**II SKYRIUS  
PROGIMNAZIJOS MOKYTOJŲ TARYBOS SANDARA IR RINKIMŲ TVARKA**

1. Mokytojų tarybą sudaro 11 narių, išrinktų mokytojų susirinkimo metu slapto balsavimo būdu.
2. Nariai renkami dvejų metų kadencijai.
3. Tas pats asmuo gali būti renkamas ne daugiau kaip dviem kadencijoms iš eilės.
4. Nutrūkus tarybos nario įgaliojimams anksčiau laiko (dėl išėjimo iš darbo, ligos, atsistatydinimo), naujas narys išrenkamas per 1 mėnesį vadovaujantis šio reglamento 3, 4, 5 punktais.
5. Mokytojų tarybai vadovauja pirmininkas, išrinktas mokytojų tarybos posėdyje slaptu balsavimu dvejų metų kadencijai.
6. Mokytojų tarybos sekretorių renka mokytojų tarybos nariai atviru balsavimu balsų dauguma dvejiems mokslo metams pirmojo posėdžio metu. Mokytojų tarybos sekretorius tvarko tarybos dokumentus teisės aktų nustatyta tvarka.

**III SKYRIUS  
PROGIMNAZIJOS MOKYTOJŲ TARYBOS VEIKLOS ORGANIZAVIMAS**

1. Mokytojų tarybos posėdžius mokytojų tarybos pirmininkas kviečia ne rečiau kaip tris kartus per mokslo metus. Prireikus gali būti šaukiamas ir neeilinis mokytojų tarybos posėdis. Neeilinio posėdžio sušaukimo teisę turi mokytojų tarybos pirmininkas arba ne mažiau kaip vienas trečdalis mokytojų tarybos narių.
2. Mokytojų tarybos posėdžiai planuojami metams.
3. Į mokytojų tarybos posėdžius stebėtojų, pranešėjo teisėmis gali būti kviečiami mokiniai ir jų tėvai (globėjai, rūpintojai), progimnazijos direktorius, progimnazijos direktoriaus pavaduotojai ugdymui, mokytojai, pagalbos mokiniui specialistai, bibliotekininkai, vietos savivaldos ir vietos bendruomenės atstovai.
4. Mokytojų tarybos posėdžiai yra teisėti, jei juose dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvavusių narių balsų dauguma. Jei balsai pasiskirsto po lygiai, sprendžiamasis balsas priklauso mokytojų tarybos pirmininkui.
5. Mokytojų tarybos posėdžius organizuoja Mokytojų tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 3 darbo dienas iki posėdžio pradžios.
6. Posėdžiai gali vykti tiek kontaktiniu, tiek nuotoliniu būdu.
7. Mokytojų tarybos posėdžiai protokoluojami.

**IV SKYRIUS  
PROGIMNAZIJOS MOKYTOJŲ TARYBOS FUNKCIJOS**

1. Mokytojų taryba:

17.1. inicijuoja ugdymo organizavimo kaitos procesus;

17.2. formuoja ir koreguoja veiklos tikslus ir uždavinius;

17.3. analizuoja ugdymo (-si) proceso sėkmingumą;

17.4. aptaria mokinių lankomumą ir nelankymo priežastis;

17.5. analizuoja pedagoginės veiklos tobulinimo klausimus, neformaliojo vaikų švietimo;

17.6. organizavimą ir teikia siūlymus jo tobulinimui;

17.7. analizuoja ir vertina ugdomosios veiklos rezultatus;

17.8. skatina inovacijų paiešką ir gerosios patirties sklaidą;

17.9. renka atstovus į progimnazijos tarybą, atestacinę komisiją, svarsto ir priima nutarimus progimnazijos direktoriaus ar atskirų mokytojų tarybos narių teikiamais klausimais.

1. Mokytojų tarybos pirmininkas apie priimtus nutarimus informuoja progimnazijos direktorių, supažindina mokytojus, o mokytojų tarybą – apie posėdžiuose priimtų nutarimų vykdymą.

**V SKYRIUS  
BAIGIAMOSIOS NUOSTATOS**

1. Mokytojų taryba veiklą organizuoja pagal progimnazijos tarybos pritarimu progimnazijos direktoriaus patvirtintą mokytojų tarybos veiklos reglamentą.
2. Progimnazijos mokytojų tarybos reglamentas gali būti keičiamas bei papildomas Mokytojų tarybos pirmininko ir/ar jos narių siūlymu, reikalui esant, ar atsižvelgiant į pasikeitusius veiklą reglamentuojančius teisės aktus.
3. Progimnazijos mokytojų tarybos reglamentas yra skelbiamas progimnazijos internetinėje svetainėje [www.saltiniomokykla.lt](http://www.saltiniomokykla.lt) .
4. Patvirtinus reglamentą, mokytojų tarybos nariai supažindinami elektroninėmis priemonėmis Dokumentų valdymo sistemoje (DVS).

Parengė:

Mokytojų tarybos pirmininkė Jolanta Ačienė